
OPĆINE KRAVARSKO

PREDMET: Prijedlog I. izmjena i dopuna Programa javnih potreba u društvenim djelatnostima u 2026. g.

Općinskom vijeću Općine Kravarsko, na temelju članka 29. Statuta Općine Kravarsko ("Glasnik Zagrebačke županije", broj 19/21) dostavlja se na raspravu Prijedloga I. izmjena i dopuna  Programa javnih potreba u društvenim djelatnostima u 2026. godini.

Predlaže se Općinskom vijeću Općine Kravarsko da navedeni Prijedlog I. izmjena i dopuna Programa javnih potreba u društvenim djelatnostima u 2026. godini, razmotri i prihvati u predloženom tekstu.

Obrazloženje će, prema potrebi , davati: Općinski načelnik ili osoba koju on ovlasti.

OBRAZLOŽENJE uz Prijedlog I. izmjena i dopuna Programa javnih potreba u društvenim djelatnostima u 2026.g.
Predlaže se ukupno povećanje Programa javnih potreba u društvenim djelatnostima u 2026. godini za 27.475,00 €, tako da bi isti iznosio ukupno 1.497.875,00 €.
Kod aktivnosti održavanja društvenih (mjesnih) domova, vjerskih ustanova, programa socijalne skrbi, projekta kult/rura, sanacije štete od potresa, izgradnja društvenog (mjesnog) doma u Pustikama, uređenja društvenih (mjesnih) domova, uređenja sportskih objekata i organizacije privremenog smještaja ne predlažu se izmjene prvotnog plana. 
Unutar aktivnosti vezanih uz kulturu uz manje korekcije unutar rashoda predlaže se i povećanje tekućih donacija KUD-u i drugim udruga sa područja kulture za 4.000,00 €.
Nadalje, u Programu sportskih aktivnosti tj. za tekuće donacije sportskim društvima predlaže se povećanje za 7.000,00 €, a lovcima za 1.000,00 €; što se planira financirati sredstvima općih prihoda i primitaka.

Za školstvo i predškolski odgoj predlaže se planirati povećanje u ukupnom iznosu od 9.385,00 €.  
Izmjene se odnose na povećanje subvencija trgovačkim društvima izvan javnog sektora (Dječji vrtić DIDI) u iznosu od 48.000,00 € iz općih prihoda i primitaka i planiranje  subvencije obrtnicima (Dječji vrtić u vlasništvu obrta) u iznosu od 6.000,00 € također iz općih prihoda i primitaka, te na povećanje  naknade u naravi za dodatni nastavni materijal u iznosu od 2.000,00 €; uz istovremeno smanjenje rashoda za  subvencije trgovačkim društvima izvan javnog sektora  (Dječji vrtić DIDI)  za 46.615,00 € iz  pomoći državnog proračuna.  Do smanjenja ove pomoći iz državnoj proračuna  (fiskalna održivost dječjih vrtića) je došlo radi  Zakona o izmjenama i dopunama Zakona o predškolskom odgoju (NN 22/26 ), točnije izmjenama članka 50.a utvrđeno je da se sredstva doznačavaju: jedinicama za dječje vrtiće kojima je osnivač JLPRS, a vrtićima za dječje vrtiće kojima je osnivač vjerska zajednice ili druga fizička Ili pravna osoba.

Program Zaželi – prevencija institucionalizacije predleže se povećati za 1.900,00 € koji se odnose na plaće zaposlenika za bolovanje do 42 dana i financira ih poslodavac. 

Sljedeća izmjena vezana uz predmetni program odnosi se na izvore financiranja  gdje se sa izvora 523 tekućih pomoći državnog proračuna   kompletno planirani iznos od 37.170,00 prebacuje na izvor 5012 pomoći iz državnog proračuna kroz nacionalno sufinanciranje EU projekata. Navedena izmjena je izvršena sukladno uputi Ministarstva financija za evidentiranje EU projekata.

Aktivnost „Klik u Općini Kravarsko“ se stavlja van plana, te se planira nova aktivnost – Poticajne naknade u primarnoj zdravstvenoj zaštiti ( naknade zdravstvenim djelatnicima zaposlenima u Domu zdravlja s ciljem osiguravanja kontinuiteta, stabilnosti i kvalitete primarne zdravstvene zaštite na području Općine). 

Zatim se planira novi tekući projekt – Mali genijalci Općine Kravarsko u iznosu od 4.000,00 € financiran iz sredstava državnog proračuna tj. putem  Zaklade „Hrvatska za djecu“. Projekt traje jednu školsku godinu i provodi se kroz organizaciju i provedbu edukativnih i kreativnih radionica za djecu predškolske i mlađe školske dobi.

Planira se i jedan novi kapitalni projekt u vidu ugradnje  fotonaponske elektrane na Dom kulture u Kravarskom u iznosu od 17.000,00 €.
Nakon svih gore navedenih izmjena Program javnih potreba u društvenim djelatnostima  financirao bi se   iz slijedećih  izvora:
· 810.640,00 € opći prihodi i primici,

· 683.235,00 € pomoći  i
· 4.000,00 €  prihod od prodaje nefinancijske imovine.









       Općinski načelnik  

